PATVIRTINTA

Alytaus jaunimo centro

direktoriaus 2023 m. vasario 24 d.

įsakymu Nr. V – 21

**ALYTAUS JAUNIMO CENTRO 2023–2025 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Alytaus jaunimo centro 2020–2022 metų korupcijos prevencijos programa (toliau – programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos Seimo 2015 m. kovo 10 d. nutarimu Nr. XII-1537 patvirtinta Lietuvos Respublikos nacionaline kovos su korupcija 2015–2025 metų programa ir skirta užtikrinti, kad būtų vykdomi korupcijos prevenciją nustatančių teisės aktų reikalavimai Alytaus jaunimo centre.
2. Šios programos tikslas – nustatyti pagrindinius kovos su korupcija Alytaus jaunimo centre tikslus ir uždavinius, padėsiančius įgyvendinti kryptingą įstaigos korupcijos prevencijos politiką.
3. Programoje vartojamos sąvokos atitinka teisės aktuose apibrėžtas sąvokas.
4. Programa grindžiama teisės aktuose numatytomis korupcijos prevencijos priemonėmis, Alytaus jaunimo centro bendruomenės antikorupciniu švietimu ir informavimu.

**II SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

1. Šios programos tikslai:
	1. išsiaiškinti ir šalinti Alytaus jaunimo centre korupcijos priežastis, užtikrinti skaidrią ir veiksmingą įstaigos veiklą;
	2. didinti Alytaus jaunimo centro bendruomenės nepakantumą korupcijai, ugdyti jaunų žmonių vertybines nuostatas ir gebėjimus, reikalingus susiformuoti jų pilietinei pozicijai korupcijos atžvilgiu.
2. Programos uždaviniai yra šie:
	1. nustatyti įstaigos veiklos sritis, kuriose egzistuoja didelė korupcijos pasireiškimo tikimybė;
	2. didinti antikorupcinio švietimo sklaidą Alytaus jaunimo centre;
	3. užtikrinti efektyvų Korupcijos prevencijos priemonių plano įgyvendinimą ir kontrolę.
3. Programos rezultatyvumas nustatomas vadovaujantis kiekybės ir kokybės kriterijais:
	1. Korupcijos prevencijos:
		1. įvykdytų ir neįvykdytų programos įgyvendinimo priemonių skaičiumi;
		2. programos priemonių įgyvendinimu nustatytais terminais.
	2. Antikorupcinio švietimo:
		1. renginių, seminarų skaičiumi;
		2. antikorupciniuose renginiuose dalyvavusių asmenų skaičiumi.

**III SKYRIUS**

 **PROGRAMOS ĮGYVENDINIMAS, KONTROLĖ, FINANSAVIMAS, KEITIMAS, PAPILDYMAS IR ATNAUJINIMAS**

1. Už korupcijos prevencijos programos įgyvendinimą, koordinavimą ir priežiūrą atsako Alytaus jaunimo centro direktorius ir direktoriaus įsakymu paskirtas darbuotojas.
2. Programai įgyvendinti sudaromas priemonių planas, kuris nustato įgyvendinimo priemones, jų vykdymo terminus bei vykdytojus ir yra neatsiejama šios programos dalis.
3. Alytaus jaunimo centro administracija kasmet išnagrinėja programos nuostatas bei įgyvendinimo priemones ir prireikus atitinkamai koreguoja programą.
4. Programa vykdoma iš Alytaus miesto savivaldybės biudžeto asignavimų ir kitų finansavimo šaltinių.
5. Programos nuostatų ir jos priemonių plane numatytų priemonių vykdymas privalomas nurodytiems vykdytojams.
6. Atsižvelgiant į antikorupcinių teisės aktų pakeitimus, kompetentingų institucijų ir asmenų išvadas ir rekomendacijas, programa gali būti keičiama. Pasibaigus programos laikotarpiui, programa atnaujinama antrojo metų ketvirčio pradžioje.
7. Programa, jos įgyvendinimo priemonių planas ir įgyvendinimo eiga skelbiami Alytaus jaunimo centro interneto svetainėje [www.ajc.lt](http://www.ajc.lt).

**IV SKYRIUS**

**PROGRAMOS PRIEDAI**

1. Alytaus jaunimo centro 2023–2025 metų korupcijos prevencijos programos įgyvendinimo priemonių planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_